
Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth
Cyflwyniad 
Yn ystod yr aseiniad hwn mi fyddaf yn gwerthuso’n feirniadol targed strategol mewn Cynllun Datblygu Ysgol (CDY). Dewiswyd canolbwyntio ar flaenoriaeth 2 y CDY, ‘i gytuno ar ddulliau addysgu ar draws yr ysgol i sicrhau bod holl grwpiau dysgu yn cael eu herio i wneud cynnydd priodol’ sy’n ymateb i arolwg Estyn yn 2022. Mae’n hollol bwysig i bob ysgol canolbwyntio ar gynnydd pob disgybl “Mae asesu’n greiddiol i gynllunio cwricwlwm. Ei bwrpas cyffredinol y cefnogi pob dysgwr i wneud cynnydd” (Llywodraeth Cymru, 2024a). Ac felly, er mwyn herio pob disgybl i wneud cynnydd a chyrraedd eu llawn botensial, mae angen i Ysgol A darganfod y dulliau sy’n mynd i fod yn addas ar gyfer y disgyblion a staff. Yn ystod yr aseiniad yma mi fyddaf yn cyfeirio at yr Ysgol fel Ysgol A i gadw’n gyfrinachol ac yn anhysbys (BERA, 2024) mae’n Ysgol gymunedol gyda thua 222 o ddisgyblion (My Local School, 2024). Mae Ysgol A yn canolbwyntio ar ddatblygu’r plant yn gyfan trwy roi cyfleoedd i bob disgybl, mae’r ysgol yn gymuned agos a hapus yn gyfan (Ysgol Nantgaredig, d.d). 
Polisi
“Y cynllun datblygu ysgol yw cynllun strategol yr ysgol ar gyfer gwelliant. Mae’n nodi’r camau y bydd ysgol yn eu cymryd i wella deilliannau dysgwyr” (Llywodraeth Cymru, 2014 t.5). Mae’r CDY yn rhannu sut mae’r ysgol yn mynd i gyrraedd eu blaenoriaethau i wella perfformiad y dysgwyr. Dylai’r CDY rhannu yn glir y camau dylai pob aelod o staff cymryd a’r adnoddau mae angen i gyrraedd y nod.  Mae hunanwerthuso a’r camau sy’n dod o hyn yn chwarae rhan hollol bwysig yn y CDY, mae’n sicrhau canlyniadau a phrofiadau gwell i bob dysgwr (Department of Education, d.d). Paratowyd CDY ar gyfer 3 blynedd o leiaf, sy’n rhoi amser i’r ysgolion gweithredu’r cynllun a datblygu anghenion dysgu proffesiynol aelodau staff er mwyn gweld cynnydd (Llywodraeth Cymru, 2024b).  Mae yna broses a chamau mae’n rhaid i’r ysgol dilyn er mwyn cynllunio CDY, yn gyntaf mae’r ysgolion yn hunanwerthuso, mae’r ddogfen hunanwerthuso yn cael eu diweddaru yn gyson yn ystod y flwyddyn ysgol, nesaf angen cynllunio’r datblygiad ac yn olaf mae’r CDY yn cael eu monitro a gwerthuso. (Estyn, 2024). Bydd y CDY yn cael eu creu a’i monitro gan yr uwch arweinwyr, arweinwyr canol llywodraethwyr a rhanddeiliaid. Mae barn y rhanddeiliaid yn chwarae rhan fawr yn y CDY, mae’n helpu dewis y prif flaenoriaethau (Estyn, 2024). Wrth i’r ysgolion dewis blaenoriaethau ar gyfer y CDY, mae’n rhaid monitro’n gyson i wneud yn siŵr bod y strategaethau mae’n eu defnyddio i ymateb i’r blaenoriaethau yn gweithio’n effeithiol ac yn dangos cynnydd yn waith y disgyblion trwy hyfforddi a mentora, cydweithredu effeithiol  ac ymarfer myfyriol i ddatblygu’n broffesiynol a rhoi profiadau dysgu i’r disgyblion (Llywodraeth Cymru, 2014). 
Adolygiad llenyddiaeth
Gwelwyd yn CDY ysgol A ei fod yn canolbwyntio ar gefnogi pob dysgwr i wneud cynnydd, mae hyn yn darged a rhoddwyd gan Estyn, mae cynnydd yn prif ran o addysg disgyblion, mae’n bwysig i’r disgyblion gwneud cynnydd ymhob ffordd, mae cefnogi dysgwyr i wneud cynnydd yn rhan sylfaenol i gwricwlwm i Gymru, ac yn cael eu hadlewyrchu trwy gydol y cwricwlwm (Llywodraeth Cymru d.d). Un ffordd fwyaf effeithiol o fonitro cynnydd dysgwyr yn y dosbarth yw trwy asesu “The importance of assessing the children in order to establish their level of progress was fundamental” (Dann.R, 2015). Yn wahanol i hyn, credir Roe. J (2024) mae asesu yn rhan bwysig o fonitro cynnydd y disgyblion, ond mae’n bwysig bod pob aelod o staff yn cael yr un disgwyliadau wrth asesu cynnydd y disgyblion er mwyn gwneud yn siŵr eu bod yn gyfartal i’r holl ddysgwyr.
Mae yna rhai heriau o ganolbwyntio ar y targed yma, un o rain yw bod pob disgybl yn dechrau ar gam gwahanol, ac felly mae angen wneud yn siŵr eu bod yn cael eu hasesu a gosod targedau ar gyfer y disgybl yn union, ac yna rhaid monitro yn gyson er mwyn gweld os mae’r targedau yn addas ar eu cyfer (EEF, 2025). Ond mae yna lawer o wahanol ffyrdd i gefnogi’r dysgwyr i wneud cynnydd megis cynnwys y rhieni yn addysg y disgyblion, adnabod anghenion pob dysgwr a defnyddio’r data maen nhw wedi casglu wrth asesu (The National Strategies Early Years, 2009). Mae’n bosib i bob gwers hybu cynnydd bob disgybl, fel dywed Bartlett.J (2015)  “The main feature of an outstanding lesson is that all students make progress” ac mae’n bosib addysgu mewn ffordd i gefnogi cynnydd gan ddefnyddio strategaethau gwahanol, asesu ar gyfer dysgu, rhoi adborth a cheisio ffyrdd gwahanol o addysgu mae’n hollol bwysig cynllunio ar gyfer pob agwedd o bob gwers, (Bartlett, 2015).
Her arall mae’n bosib wynebu wrth gefnogi pob dysgwr i wneud cynnydd, yw cefnogi’r disgyblion Anghenion Dysgu Ychwanegol (ADY), er bod ysgolion wedi datblygu i fod yn gynhwysol mae ffordd addysgu yn fwy effeithiol i wahanol ddisgyblion. Mae addysgu a dysgu o ansawdd uchel, darpariaeth gyfartal ADY cyfrwng Cymraeg a darpariaeth ddysgu ychwanegol yn esiampl o rhai o’r ffyrdd mae’n bosib cefnogi cynnydd ar gyfer pob dysgwr ar lawr y dosbarth (Llywodraeth Cymru, 2024c) Ac felly, gwelwn eu bod yn bwysig wrth addysgu i ddefnyddio gwahanol strategaethau i gefnogi bob dysgwr i wneud cynnydd, mae disgyblion yn dysgu mewn ffyrdd gwahanol ac felly mae angen gwneud yn siŵr bod pawb yn cael cyfleoedd cyfartal.
Datblygu Pwynt Gweithredu 
Daeth y targed i sicrhau bod pob disgybl yn cael eu herio i wneud cynnydd o adborth arolygu yn adroddiad estyn Ysgol A, yn yr adroddiad gwelwyd bod y disgyblion yn dangos cynnydd yn ystod ei hamser yn yr ysgol, ond un o’r argymhellion yw “Rhannu’r arfer orau o fewn yr ysgol er mwyn cynnig lefel o her briodol i bob disgybl” (Estyn, 2022). Ar ôl derbyn adborth arolygu a chreu CDY i gefnogi’r targed yma, aeth ysgol A ati i gael teithiau dysgu, a chasglu tystiolaeth o’r teithiau, cafwyd cyfarfodydd cynnydd a staff ymhob hanner tymor i asesu dysgwyr y wahanol ddosbarthiadau. Mae teithiau dysgu yn rhoi ffocws ar yr addysgu, nid gwaith sydd wedi gorffen, mae’r teithiau hefyd yn annog athrawon a cynowrthwywyr i gynllunio gweithgareddau heriol, addas i’r disgyblion  (Estyn, 2020a). Er mwyn gweithredu’r targed, roedd yn bwysig i’r staff rhoi cyfleoedd i’r dysgwyr ymhob agwedd dysgu’r disgyblion, trwy roi’r cyfle i gymryd rhan men gweithgareddau sy’n herio annibyniaeth, defnyddio’r ardal allanol a datblygu addysgeg yr athrawon, gan hybu’r athrawon i hunanwerthuso’n gyson ac ystyried cryfderau ac unrhyw agweddau i ddatblygu.
Yn ystod PAP3 fe wnes i geisio cynllunio gwersi a oedd yn herio’r disgyblion, a sicrhau eu bod yn gwneud cynnydd yn ddyddiol, trwy ail ymweld ag unrhyw dysgu blaenorol ac yna adeiladu ar ddysgu pob dydd er mwyn hybu cynnydd y disgyblion. Fe wnes i hefyd cynnal gwersi yn yr awyr agored gyda gweithgareddau i herio’r disgyblion ac annog i’r disgyblion gweithio gyda’i gilydd. “From stimulating writing to improving teamwork, the results are impressive” (Knight.S, 2016 t.6). Cefais hefyd y cyfle i baratoi heriau ar gyfer y disgyblion lle ceir disgyblion y cyfle i weithio’n annibynnol neu fel rhan o grŵp i gwblhau’r heriau yma, ac mae’r heriau yn herio disgyblion o bob grŵp gallu i wneud cynnydd. Mae ysgol A yn sicrhau cynnydd y disgyblion trwy gynnal cyfarfodydd staff lle maent yn trafod cynnydd ar draws yr  ysgol ar ôl cynnal y teithiau dysgu ac edrych ar waith y disgyblion. Dosbarthwyd hefyd holiaduron er mwyn mesur effaith y strategaethau gwahanol maen nhw’n defnyddio er mwyn hybu cynnydd y disgyblion. Rhoddwyd holiadur ar gyfer y staff a rhieni er mwyn darganfod barnau am gynnydd y disgyblion, a hefyd creuwyd holiadur ar gyfer y disgyblion er mwyn cael asesu sut maen nhw’n teimlo am eu cynnydd ar lawr y dosbarth. Mae ymgysylltu a’r rhieni yn gwella cyfathrebu a chysylltu gyda’r rheini, ond hefyd yn gallu helpu derbyn sylwadau wrth rieni (Estyn ,2020b) Ar ôl asesu effaith, bu’r ysgol yn trafod y camau gweithredu nesaf. 

Casgliad
I grynhoi felly, “Y cynllun datblygu ysgol yw cynllun strategol yr ysgol ar gyfer gwelliant” (Llywodraeth Cymru, 2014 t.4). Credir bod CDY yn bwysig i bob ysgol er mwyn gwella ansawdd a chanlyniadau yn addysg y disgyblion, a welwyd bod Ysgol A yn ceisio strategaethau gwahanol er mwyn ymateb i’r targed o herio disgyblion i wneud cynnydd, mae cynnydd yn rhan fawr o’r cwricwlwm newydd. Gwelwyd pwysigrwydd hefyd defnyddio targedau a chafwyd o arolygiadau neu deithiau dysgu i weithredu targedau mwyaf perthynol ac addas. Defnyddiwyd tystiolaeth er mwyn dewis targed a’r camau gweithredu er mwyn ymateb i’r targedau a nodwyd yn y CDY, dysgwyd hefyd wrth gynnal yr ymchwil, a thrafod y CDY mae’n bwysig cael cyfarfodydd yn gyson, a thrafod gyda phob aelod tîm yr ysgol, er mwyn i bawb gweithredu’r targedau yn eu haddysgu. Mae’r profiad hwn wedi ysbrydoli mi i herio pob disgybl yn ddyddiol yn fy nosbarth yn y dyfodol er mwyn dangos cynnydd, mae hyn yn cefnogi’r safonau proffesiynol addysgeg, trwy dangos pwysigrwydd o ddylanwadu ar ddysgwyr, a myfyrio ar ddysgu er mwyn rhoi’r cyfleoedd gorau i’r disgyblion ac annog i gyrraedd eu llawn botensial.

